stanford-oval/wikipedia huggingface dataset:
ג'נה ג'יימסון
חיים אישיים > עמדות פוליטיות

במהלך הבחירות לנשיאות ארצות הברית 2008 הביעה ג'יימסון תמיכה פומבית במועמדת המפלגה הדמוקרטית, הילרי קלינטון. באוגוסט 2012 הודיעה ג'יימסון לכלי התקשורת, במהלך אירוע חגיגי במועדון החשפנות "Gold Club", כי היא תומכת במיט רומני לקראת הבחירות לנשיאות ארצות הברית וכי היא "מצפה בכיליון עיניים לנשיא מהמפלגה הרפובליקנית בחזרה בבית הלבן". לעמדתה, "כשאתה עשיר, אתה רוצה נשיא רפובליקני".
באוקטובר 2015, עקב גל פיגועי הדקירה הפלסטיניים, הביעה ג'יימסון תמיכה נלהבת בישראל. בין היתר, העלתה לאינסטגרם תמונה שלה עם גב חשוף שעליו צויר דגל ישראל ותחתיה כתבה: "ישראל, הישארי חזקה!", צייצה בטוויטר כי היא "לא קונה את שטיפת המוח הפלסטינית", הביעה הסתייגות מדברי הנשיא ברק אובמה ותמכה פומבית בראש הממשלה בנימין נתניהו.
הערות שוליים

↑  נעם קסל, OMG: כוכבת הפורנו ג'נה ג'יימסון מתגיירת, במדור "פנאי פלוס" באתר ynet‏, 11 ביוני 2015
↑  גיל משעלי, ‏כשרה: כוכבת הפורנו ג'נה ג'יימסון מתגיירת, באתר ‏מאקו‏, 11 ביוני 2015
↑  The (Porn) Player - Forbes.com, 07.04.2005
↑  Jenna Jameson Snubbed By Marines, באתר thehollywoodgossip, ‏1 בנובמבר 2006
↑  Jenna Jameson files for divorce, באתר של United Press International, ‏12 בדצמבר 2006
↑  Jenna Jameson gives birth to twins, באתר של United Press International, ‏17 במרץ 2009
↑  Tito Ortiz arrested, accuses Jenna Jameson of drug use באתר USA Today, ‏27 באפריל 2010
↑  עמית קוטלר ורן בוקר, בגלל אוכל כשר: עימות ב"אח הגדול VIP" בריטניה, באתר ynet, 31 באוגוסט 2015
↑  מיטל קויפמן, מזל טוב: ג'נה ג'יימסון ילדה בת, במדור "פנאי פלוס" באתר ynet‏, 7 באפריל 2017
↑  צח מוקד, ארצות הברית: למה כוכבת הפורנו תומכת ברומני?, מעריב, 5 באוגוסט 2012
↑  קרן בר לב, ‏נותנת גב: כוכבת הפורנו ג'נה ג'יימסון מחזקת את ישראל כמו שרק היא יודעת, באתר ‏מאקו‏, 18 באוקטובר 2015
↑  איתמר אייכנר, כוכבת הפורנו שתומכת בישראל בטוויטר, באתר ynet, 18 באוקטובר 2015
↑  באינסטגרם של ג'נה ג'יימסון
↑  חיים אתגר, ‏ג'נה ג'יימסון: "אני אוהבת את ביבי. נקודה", באתר ‏מאקו‏, 26 באוקטובר 2015
↑  שירות גלובס, ‏מלכת הפורנו לשעבר: "אני מאוהבת בביבי; שרה בת מזל", באתר גלובס, 5 בדצמבר 2016
↑  גיל משעלי, האם כוכבת הפורנו ג'נה ג'יימסון עושה עלייה לישראל?, באתר רשת, 7 בדצמבר 2016
| --- | --- |
בקרת זהויות :  PLWABN: 9810532859605606  BNE: XX1505241  BnF: cb14036309q (data)  CANTIC: a10695023  GND: 131444948  ISNI: 0000 0000 6636 5214  LCCN: n2004027739  MusicBrainz: c997bdeb-b5d9-4771-91e2-6fd8da5e5c2e  NLK: KAC2020Q7677  NTA: 296735175  SELIBR: 308226  SNAC: w6qr5sxf  SUDOC: 262057824  VIAF: 35588705   WorldCat (עם VIAF): 35588705 
ג'יימסון, 2008
עוזי פוקס

| --- | --- |

 לידה:  6 בפברואר 1947 (בן 78) בוקרשט, רומניה
 מוקד פעילות:  ישראל 
 תקופת הפעילות:  מ-1962
 סוגה:  רוק
 שפה מועדפת:  עברית 
 
עוזי פוקס (נולד ב-6 בפברואר 1947) הוא זמר רוק-פופ ומדבב ישראלי.
דיסקוגרפיה > אלבומים

The Fat & The Thin - 1968
Uzi & The Styles - Morning Train - 1970
עוזי והסגנונות - חברים - 1971
עוזי פוקס - סם, טוב לי ככה - 1973
עוזי פוקס - כן כן - 1974
עוזי פוקס - אמצע החיים - 2008
דיסקוגרפיה > אוספים

עוזי פוקס - האוסף הכפול - אן אם סי גולד - 2002
עוזי והסגנונות - חברים - מבראשית - 2007
דיסקוגרפיה > תקליטי שדרים

עוזי פוקס - תנו לי רק לנוע - 1984
עוזי והסגנונות - חברים - 1990
דיסקוגרפיה > אלבומים בהם השתתף

פסטיבל הקצב הישראלי - 1969
קפוץ - מחזמר פופ ישראלי - 1970
אל תקרא לי שחור - המחזמר - 1972
Noga - A Mediterranean Cabaret - 1982
רוק ישראלי - שנות השישים - 1989
עוזי פוקס, גבי שושן ושרי - המופע המשותף - 2003
פסטיבל הקצב הישראלי - מבראשית - 2003
הערות שוליים

↑  מילות השיר "אין לך מה לדאוג", באתר שירונט
↑  אלי דסה, נשארו לי רק תחתונים וגופיות, באתר מעריב, 2008
| --- | --- |
בקרת זהויות :  NLI: 987007304496405171  ISNI: 0000 0000 6987 3257  VIAF: 97433313   WorldCat (עם VIAF): 97433313
דוד יכין

| --- | --- |
אין תמונה חופשית
 לידה:  1925 
 פטירה:  27 באוקטובר 2013 (בגיל 88 בערך) 
 מדינה:  ישראל 
 מקום קבורה:  הר המנוחות 
 
דוד יכין (1925 - 27 באוקטובר 2013) היה איש האצ"ל ומשרד התחבורה.
קורות חיים

דוד יכין נולד ב-1925 לאב יליד ירושלים ואם, ילידת משפחה אמידה מאלכסנדריה שבמצרים שעלתה לארץ ישראל אחרי נישואיה.אחיו הם אברהם יכין, הצייר, עזרא יכין ויהושע יכין, שהיו לוחמי לח"י לשעבר.
לאחר מאורעות תרפ"ט, שבמהלכם המון מוסלמי חמוש בסכינים יצא משער שכם והסתער על השכונות היהודיות, עברה המשפחה להתגורר בשכונת מחנה יהודה.
יכין למד בבית הספר כי"ח אליאנס, ולאחר מכן בבית הספר רטיסבון. במקביל ללימודיו עבד ב-"The Palestine Post" (לימים הג'רוזלם פוסט) ובהוצאת הספרים מסדה.
בשנת 1940 התגייס לחי"ש - חיל השדה של ארגון "ההגנה", ושהה כחצי שנה בקיבוץ בית הערבה. בשנת 1941 עזב את החי"ש, התגייס לאצ"ל ונשלח ל"כיבוש עבודה עברית" בנתניה. לנוכח שליטתו בשפות שימש כמתורגמן, כשנקלע לחקירת אירוע גנבה וזומן להתגייס למשטרה הבריטית שם שירת במשך שנה כאחראי על מחנה הבראה.
עם פרוץ מלחמת העולם השנייה פרסם האצ"ל הודעה על הפסקת פעולותיו התוקפניות נגד בריטניה. בהוראת האצ"ל, התגייס יכין בדצמבר 1942 לצבא הבריטי. הוא שירת ביחידת ההנדסה במצרים, נשלח לקורס חבלנים והצטרף ליחידה 21, שעסקה בפיקוח על תעבורה ומשלוחים לחזיתות.
עם כיבוש אפריקה וגירוש צבאות מדינות הציר משם, נשלח יכין לאיטליה. הוא הוצב בטרנטו, עבר לנאפולי ולאחר הקרב במונטה קאסינו הוצב ברומא, שנכבשה על ידי בנות הברית, ושירת שם כשנתיים.
ב"מועדון היהודי" של הצבא הבריטי ברומא הכיר יכין את סילונה שרה לבית סונינו, שעבדה במקום לאחר שאביה נאסר ונשלח לאושוויץ. בינואר 1946 נישאו דוד וסילונה בחתונה דתית וצבאית. מאוחר יותר נערך גם טקס אזרחי בעיריית רומא. סילונה עלתה לארץ ישראל ביולי 1946. כחודשיים לאחר מכן, עם שחרורו מהצבא הבריטי, שב יכין לארץ ישראל ולפעילות מבצעית באצ"ל.
בדצמבר 1946 החל יכין לעבוד בדואר, במתחם "בווינגרד" בירושלים. הוא היה הממונה על רישום רשת הטלפונים, ובמקביל תפקד כמפקד האצ"ל בבניין הדואר[דרוש מקור]. (אחיו עזרא יכין שהיה חבר לח"י עבד גם הוא בדואר).
כמפקד באצ"ל היה אחראי על אזורים בצפון ירושלים - סנהדריה, שער מנדלבאום והר ציון. לאחר השתלבות האצ"ל בצה"ל, במהלך מלחמת העצמאות, פיקד יכין על גדוד חי"ר[דרוש מקור].
במלחמת העצמאות נותק הר הצופים מירושלים וביולי 1948, יום לפני סיומה של ההפוגה הראשונה, נכנס לתוקפו הסכם בין המפקדים הצבאיים של ישראל והמפקדים של הלגיון הערבי על פירוז הר הצופים. בהסכם נקבע שישראל תחזיק בהר 85 שוטרים, החמושים בנשק קל בלבד, ו־35 אנשי סגל עובדים אזרחים. בנובמבר 1948 העלתה ישראל להר חיילים במדי שוטרים ובהם יכין, שמונה למפקד ההר[דרוש מקור]. הכוחות הישראלים הצליחו להבריח להר נשק כבד יותר מהמותר בהסכם, והצליחו לבצר חלק ממתחם ההר.
יכין שירת כמפקד הר הצופים עד מרץ 1949, ולאחר מכן כמפקד אזור בית נבאלה[דרוש מקור].
ב-1950 החל יכין לעבוד במשרד התחבורה. הוא כיהן כמנהל אגף הרישוי, ניהל פרויקטים ארציים בתחומי הרישוי, התחבורה והבטיחות, כיהן כמנהל הכללי בפועל של המכון הארצי להכשרת נהגים, סגן מנהל המינהל לבטיחות בדרכים (כיום הרשות הלאומית לבטיחות בדרכים), יו"ר הוועדה להסמכת קציני בטיחות בתעבורה וממונה מקצועי על המחלקה לקציני בטיחות בתעבורה.
הורשע בבית המשפט המחוזי בקבלת דבר במרמה, ונגזרו עליו שישה חודשי מאסר על תנאי וקנס בגובה 5000 ש"ח. הוא ערער לעליון.
לאחר פרישתו לגמלאות שימש כיועץ למנכ"ל משרד התחבורה בנושא תחבורה יבשתית. כמו כן הרצה בנושא דיני רישוי ותעבורה וערך ספרים בנושא דיני תעבורה.הוא ייעץ מקצועית לכתיבת אפליקציה לאייפון ללימוד לקראת מבחני התאוריה.
נפטר ממחלת הסרטן ב-27 באוקטובר 2013.
ספרים שערך

הצלחה בבחינת התאוריה: ספר ללימוד נהיגה לפי השיטה החדשה, ייעוץ מדעי בתחומי תקנות התעבורה והתמרורים: דוד יכין; לילך הוצאה לאור, 2009(הקישור אינו פעיל)
דוד יכין, חוקי התנועה והתמרור, המכון הארצי לתחבורה הוצאה לאור, 2006. (ידוע כ"ספר התאוריה")
דוד יכין, דיני תעבורה לטרקטור, הוצאת רמות
דוד יכין, דיני תעבורה - רכב ציבורי ורכב כבד, בשיתוף עם משרד התחבורה, הבטיחות בדרכים אגף הרישוי ומשרד התמ"ת, האגף להכשרה ולפיתוח כח אדם.
קובץ נוהלי הרישוי שלפיהם פועל אגף הרישוי במשרד התחבורה
לקריאה נוספת

יכין עזרא, הסוד הגדול של אלי פאצ'ה, הוצאת בית עלים.
הערות שוליים

↑  מנהל אגף הרישוי במשרד התחבורה הורשע במירמה, אתר מעריב, 25 ביוני 1981
↑  ע"פ 503/81 - דוד יכין נ' מדינת ישראל, ~ קבלת כספים במרמה על ידי עובד מדינה וחומרת העונש, באתר "תקדין"
↑
| --- | --- |
בקרת זהויות :  NLI: 987007306080005171  ISNI: 0000 0000 6696 5076  LCCN: nr94002577  VIAF: 49106464   WorldCat (עם VIAF): 49106464
המשגיחים

| --- | --- |

כרזת הסרט
 בימוי:  מני יעיש
 הופק בידי:  מרק רוזנבאום
 תסריט:  מני יעיש
 עריכה:  אסף קורמן
 שחקנים ראשיים:  רועי אסף רותם זיסמן-כהן גל פרידמן איציק גולן
 מוזיקה:  שושן
 צילום:  שחק פז
 מדינה:  צרפת, ישראל 
 הקרנת בכורה:  12 ביולי 2012
 משך הקרנה:  98 דקות
 שפת הסרט:  עברית
 סוגה:  סרט דרמה 
 מקום התרחשות:  בת ים 
 תקציב:  2,800,000 ש"ח
 הכנסות:  2,371,000 ש"ח
 דף הסרט ב־IMDb
 
רועי אסף
מימין לשמאל: איציק גולן, רועי אסף וגל פרידמן
רותם זיסמן-כהן ורועי אסף
רועי אסף
המשגיחים הוא סרט קולנוע ישראלי בבימויו של מני יעיש, ובכיכובו של רועי אסף, שהוקרן בבתי הקולנוע בישראל החל מ-12 ביולי 2012. הסרט היה מועמד לתשעה פרסי אופיר וזכה בשניים (השחקן הראשי ושחקן המשנה).
תקציר העלילה

המשגיחים הם שלושה חברי ילדות שגדלו בבת ים: אבי בכר (רועי אסף), ושני חבריו הטובים, קובי שמעיה (גל פרידמן) ויניב לוגסי (איציק גולן), אשר חזרו לאחרונה בתשובה ובחרו ללמוד אצל הרב הכריזמטי אהרון (גילי שושן) בעיקר בדרכה של חסידות ברסלב. הם מביאים איתם, לתוך עולם האמונה והחסידות אליו הגיעו, את חוקי הרחוב האלימים המוכרים להם. במקביל הם ממשיכים בשימוש בסמים קלים.
בשעות היום עובד אבי, הדמות הראשית בסרט, בחנות הירקות של אביו (חיים חובה), ובשעות הלילה יוצר מוזיקת טראנס חסידית. החבורה מנסה לכפות בכח הזרוע את שמירת המצוות בשכונתם, לאיים ולהכות ערבים ועולים מברית המועצות לשעבר שמרעישים בשכונתם בשבת, לפגוע בבעלי עסקים שאינם שומרים שבת או מוכרים סרטים לא צנועים, ולאיים על נשים שאינן לבושות בצניעות, לדעתם.
חייו של אבי משתנים כשהוא פוגש במירי (רותם זיסמן כהן), שהחבורה איימה עליה תחילה, כיוון שהיא לבושה בחוסר צניעות. במהלך הזמן אבי מתאהב בה ובעזרתה הוא לומד שיש לקיים את מצוות האל בדרכי נועם ולא באלימות.
באחד מרגעי השיא של הסרט, כשאבי לא יודע באיזו דרך לבחור, הוא מחליט לקיים התבודדות ומגיע לחוף הים לפני הזריחה ונושא מונולוג לאלוהים.
השחקנים

| שחקן | תפקיד |
| --- | --- |
רועי אסף: אבי בכר
רותם זיסמן-כהן: מירי
גל פרידמן: קובי שמעיה
איציק גולן: יניב לוגסי
חיים חובה: מוריס
גילי שושן: אהרון, רב השכונה
מוריס כהן: דויד העבריין
חיים זנאתי: אבנר המסתובב
 מני יעיש: איש מחבק בבית הכנסת
קובי שטמברג: מושיקו הספר
שושן: אלישע
פרסים ומועמדויות

הסרט זכה בפרסים הבאים:
פרס לסרט בפסטיבל בניס בצרפת.
פרס איגוד 'הבמאים והתסריטאים', הוענק לבמאי מני יעיש - פסטיבל קאן 2012, במסגרת שבוע המבקרים.
פרס תא מבקרי הקולנוע בישראל - פסטיבל הסרטים הבינלאומי חיפה - 'הסרט הטוב ביותר', לשנת 2012.
פרס תא מבקרי הקולנוע בישראל - פסטיבל הסרטים הבינלאומי חיפה - 'השחקן הטוב ביותר' - רועי אסף, לשנת 2012.
פרס לסרט ראשון, ע"ש ענת פרחי, הוענק לבמאי מני יעיש - פסטיבל הקולנוע ירושלים, 2012.
ציון לשבח לשחקן ראשי - רועי אסף, בפסטיבל הקולנוע ירושלים, 2012.
פרס תא המבקרים הבינלאומי בפסטיבל הקולנוע המבורג, 2012
פרס השחקן הטוב ביותר לרועי אסף בפסטיבל מלטיה, טורקיה, נובמבר 2012.
פרס מיוחד בפסטיבל הסרטים ברייקיאוויק, איסלנד, 2012.
ציון לשבח בפסטיבל הקולנוע האירופי, פאליץ', סרביה, 2012.
סרט הפתיחה של פסטיבל קולנוע דרום ב-10 ביוני 2012.
פרס המבקרים בפסטיבל קאן
פרס אופיר
הסרט היה מועמד לתשעה פרסי אופיר בטקס פרסי אופיר לשנת 2012 ומתוכם זכה בשניים:
| שם המועמד | קטגוריה | תוצאה |
| --- | --- | --- |
| מרק רוזנבאום | הסרט הטוב ביותר | מועמדות |
| מני יעיש | הבמאי הטוב ביותר | מועמדות |
| רועי אסף | השחקן הראשי הטוב ביותר | זכייה |
| גל פרידמן | שחקן המשנה הטוב ביותר | זכייה |
| רותם זיסמן-כהן | שחקנית המשנה הטובה ביותר | מועמדות |
| מני יעיש | התסריט הטוב ביותר | מועמדות |
| אסף קורמן | העריכה הטובה ביותר | מועמדות |
| שושן | המוזיקה הטובה ביותר | מועמדות |
| מני יעיש | הליהוק הטוב ביותר (קטגוריה חדשה שנוספה ב-2012) | מועמדות |
הערות שוליים

1 2  מתן שירם, ‏דרוש קהל: אכזבה מהכנסות הסרטים הישראליים ב-2012, באתר גלובס, 8 בפברואר 2013
↑  יונת נחמני, פרס השחקן הטוב ביותר לרועי אסף בטורקיה, באתר קולנוען, 20 בנובמבר 2012
↑  כבוד ישראלי: "המשגיחים" זכה בשני פרסים בינלאומיים, באתר nrg מעריב, 9 באוקטובר 2012
↑  מרב יודילוביץ', ציון לשבח לסרט "המשגיחים" בסרביה, באתר ynet, 22 ביולי 2012
מועצה אזורית לכיש

לכיש היא מועצה אזורית בנגב.
המועצה האזורית לכיש נוסדה בשנת 1956 ומונה כיום 12 מושבים, מושב שיתופי אחד, כפר שיתופי אחד, וחמישה יישובים קהילתיים.
יישובים ואתרים בשטח המועצה

המועצה משתרעת על שטח של יותר מ-400 אלף דונם וכוללת 14 מושבים, חמישה יישובים קהילתיים ושלוש חוות חקלאיות-תיירותיות.
המועצה שותפה באזור התעשייה שסמוך לעיר קריית גת יחד עם קריית גת, מועצה אזורית שפיר והמועצה אזורית יואב
מספר אזורי תעשייה נמצאים בתכנון בשטח המועצה - קריית תעשייה וחינוך בסמוך למושב שדה משה, אזור תעשייה משותף עם מועצה האזורית לכיש ומועצה אזורית מטה יהודה בסמוך למעבר תרקומיא., ואזור לתעשייה קלה בסמוך ליישוב נהורה.
בשטח השיפוט של המועצה קיימים מספר גנים לאומיים ושמורות טבע, ביניהם בית גוברין - מרשה, תל לכיש ובתרונות רוחמה.
בנין המועצה שוכן ביישוב נהורה.
| מספר | צורת היישוב | יישוב | שנת הקמה |
| --- | --- | --- | --- |
| 1 | מושב | אחוזם | 1950 |
| 2 | יישוב קהילתי | אליאב | 2004 |
| 3 | מושב שיתופי | אמציה | 1955 |
| 4 | יישוב קהילתי | בני דקלים | 2013 |
| 5 | מושב | זוהר | 1956 |
| 6 | מושב | יד נתן | 1953 |
| 7 | יישוב קהילתי | כרמי קטיף | 2016 |
| 8 | מושב | לכיש | 1955 |
| 9 | מושב | מנוחה | 1953 |
| 10 | יישוב קהילתי | נהורה | 1956 |
| 11 | מושב | נוגה | 1955 |
| 12 | יישוב קהילתי | נטע | 2012 |
| 13 | מושב | ניר ח"ן | 1956 |
| 14 | מושב | עוצם | 1955 |
| 15 | מושב | שדה דוד | 1955 |
| 16 | מושב | שדה משה | 1956 |
| 17 | מושב | שחר | 1955 |
| 18 | מושב | שקף | 1981 |
| 19 | מושב | תלמים | 1950 |
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים במועצה אזורית לכיש 15,588 תושבים, מתוכם 14,508 תושבי ישראל (מקום 134 בדירוג רשויות מקומיות בישראל).   אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 75.5%. השכר החודשי הממוצע של שכיר במשך שנת 2021 היה 11,883 ש"ח (ממוצע ארצי: 11,330 ש"ח).
ראשי המועצה

מרדכי גובר (1955–1968)
מאיר שגיב מנוגה (1968–1977)
נחום שלום מנוגה (1977–1980)
מאיר עמר מעוצם (1980–1984)
מרק אוחנונה משדה דוד (1985–1990)
שמואל שלמה (1990–1992)
משה עזרא (1992–1994)
מאיר עמר (1994–1999)
אלי אוזן (1999–2004)
דני מורביה (2004–2024)
בועז שלמה (מכהן)
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  חדשות - סביבה nrg - עתירה נגד התוכנית להרחבת מושב אמציה
↑  יהונתן קליין, חדשות כיפה, ‏אזור תעשייה ענק, משותף לשלוש מועצות, יוקם סמוך להר חברון,  באתר כיפה, 22 בינואר, 2020 13:00
↑  פרופיל מועצה אזורית לכיש באתר הלמ"ס
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
| דגל ישראל מחוז הדרום |
| --- | --- | --- |
| נפות | נפת אשקלון • נפת באר שבע | מפת מחוז הדרום |
| ערים | אופקים • אילת • אשדוד • אשקלון • באר שבע • דימונה • נתיבות • ערד • קריית גת • קריית מלאכי • רהט • שדרות | מפת מחוז הדרום |
| מועצות מקומיות | חורה • ירוחם • כסייפה • להבים • לקייה • מיתר • מצפה רמון • עומר • ערערה בנגב • שגב שלום • תל שבע | מפת מחוז הדרום |
| מועצות אזוריות | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר | מפת מחוז הדרום |
| מועצה מקומית תעשייתית | נאות חובב | מפת מחוז הדרום |
| מועצות אזוריות שבוטלו | אבו בסמה | מפת מחוז הדרום |
| יישובים לשעבר | כרמון • נוה יאיר • אשלים | מפת מחוז הדרום |
| יישובים עתידיים | דניאל • דרור • נווה תמרים • כסיף • עבדה • מעלה אהרן • שפיר | מפת מחוז הדרום |
| --- | --- |
בקרת זהויות :  NLI: 987007463026905171  VIAF: 238186201   WorldCat (עם VIAF): 238186201 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
בחורף יש באזור פריחה של כלניות
רוב העיר

| --- | --- |

 מדינה:  ישראל 
 מנהיגים:  אסף זמיר
 אפיון:  רשימת הצעירים של תל אביב-יפו
 אידאולוגיות:  לייצג את תושבי תל אביב-יפו הצעירים
 אותיות:  צ
 שיא כוחה:  6 מנדטים במועצה (המועצה ה-21)
 שפל כוחה:  4 מנדטים במועצה (המועצה ה-20)
 
 https://rovhair.co.il
 
רוב העיר היא מפלגה מוניציפלית שנוסדה בספטמבר 2008 וחברה מאז במועצת עיריית תל אביב-יפו.
"רוב העיר" שמה לה למטרה לייצג את צעירי העיר תל אביב-יפו ולתת מענה מוניציפלי לצורכיהם תוך קידום רווחה וזכויות של סטודנטים בעיר, עסקים קטנים, דיור לצעירים ודיור בר השגה, עידוד הזכויות והפעילויות של קהילת הלהט"ב וחינוך לסובלנות; התנועה עוסקת בקידום מעורבותה של העירייה בספורט, קידום התרבות בעיר, אמנות צעירה ואמנות רחוב, קידום תחבורה אלטרנטיבית וחניה. ראשי "רוב העיר" יזמו יחד עם ראש העירייה רון חולדאי את יוזמת החנייה בכחול לבן לתושבים, חינוך, חיי הלילה בעיר כגון שיתוף החלטות העירייה עם יזמי חיי הלילה, תיירות, פיתוח התיירות הגאה, קידום תנועות הנוער ומרחבי למידה כגון פתיחת מרכז הצעירים "מזא"ה 9", פיתוח המרחב הציבורי ואיכות חיים קהילתיים כגון קידום אינטרנט אלחוטי Wi-Fi חינם ברחבי העיר.
בבחירות שנערכו ב-11 בנובמבר 2008 זכתה "רוב העיר" בשלושה מושבים במועצת העיר ה-19, והצטרפה לקואליציה של מפלגת תל אביב אחת בראשותו של ראש העירייה רון חולדאי, בטקס שנערך בנובמבר 2008. אסף זמיר בן ה-28, חבר המועצה מטעם התנועה, הפך לסגן ראש העירייה הצעיר ביותר בתולדות העיר. בבחירות של שנת 2013 הגדילה התנועה את כוחה במועצת העיר ה-20 לארבעה מושבים.
ב-9 ביולי 2018, מנהיג התנועה אסף זמיר הודיע שיתמודד בבחירות לראשות העיר שהתקיימו ב-30 באוקטובר באותה שנה, אך הפסיד לראש העיר חולדאי לאחר שזכה ל-33.9% מהקולות לעומת 46% לחולדאי. התנועה התחזקה במועצת העיר מ-4 מנדטים ל-6 מנדטים, ובכך הפכה לסיעה השנייה בגודלה במועצה.
בשנת 2019 מנהיג התנועה אסף זמיר הוצב במקום ה-19 בבחירות לכנסת ה-21 ברשימת כחול לבן לכנסת מטעם מפלגת חוסן לישראל, והושבע לחבר הכנסת ה-21 בזמן שהוא עדיין מנהיג התנועה.
חברים בולטים בתנועה

אסף זמיר - שימש ממלא מקום וסגן ראש העיר ומחזיק תיק החינוך, ממונה על תחום קהילה, נוער וספורט
אלון סולר - יו"ר ועדת הספורט
יניב ויצמן - יועץ ראש העיר לענייני הקהילה הגאה ומחזיק תיק התיירות
ציפי ברנד פרנק - עיתונאית, מפיקה ובמאית סרטים דוקומנטריים זוכת פרס אמי שהצטרפה לרוב העיר בבחירות 2018 ושימשה לסירוגין כסגנית ראש העיר.
מירב בן ארי - 2013, מחזיקת תיק "אכפת" – קידום נוער וילדים בעירייה.
חן אריאלי - סגנית ראש העיר ומחזיקת תיק הרווחה והשירותים החברתיים, שימשה כיו"ר אגודת הלהט"ב בשנים 2015–2019.
הערות שוליים

↑  שירות מלגות דיור לסטודנטים באתר עיריית תל אביב-יפו
↑  מועצת העיר ת"א אישרה הצעה לבניית דירות קטנות לסטודנטים וצעירים בצפון מערב ת"א, באתר הארץ, 19 באוקטובר 2009
↑  עיריית ת"א תפרסם בתוך שבועיים מכרז לדיור בר השגה בשכונת שפירא, באתר הארץ, 7 באוגוסט 2011
↑  מצעד הגאווה בתל אביב יהפוך למארש החתונה, באתר הארץ, 27 באפריל 2009
↑  יואב זיתון, הסברה נגד הומופוביה? ש"ס: תכני זימה מרושעים, באתר ynet, 21 ביוני 2010
↑  אוסישקין, הדור הבא: עיריית ת"א החליטה על הקמת אולם כדורסל חדש באתר nrg
↑  גלריה נוזהא - גלריה עירונית לאמנות נוער באתר עיריית תל אביב-יפו
↑  הפתעה בעיריית ת"א: אנימציה ייחודית על המדרגות הנעות באתר nrg
↑  דן מס. 405: קו לילה חדש עבור בלייני תל אביב, באתר ynet, 22 ביוני 2010
↑  הסדרי חניה חדשים בת"א יקלו על התושבים ויקשו על המבקרים, באתר הארץ, 31 בינואר 2012
↑  חולדאי: "חיי הלילה של תל אביב חשובים לי" באתר וואלה!
↑  תל אביב: אחת מערי המסיבות הטובות בעולם, באתר ynet
↑  רועי יולדוס רוזנצוייג, ‏מזל טוב: תל אביב העיר הגאה בעולם לשנת 2011, באתר ‏מאקו‏, 11 בינואר 2012
↑  עיריית תל אביב תקים מרכז צעירים מכובד, באתר הארץ, 3 בפברואר 2011
↑  אבנר קשתן, עיריית תל אביב תספק אינטרנט אלחוטי בחינם לאזורים נבחרים בעיר, באתר כלכליסט, 22 באפריל 2010
↑  מוריה בן יוסף, ת"א: רוב העיר מצטרפת לקואליציה, באתר nrg‏, 1 בדצמבר 2008
↑  אגף קהילה, נוער וספורט באתר עיריית תל אביב-יפו
נטע ריבקין

ריאיון עם נטע ריבקין לפני אולימפיאדת לונדון 2012
נטע ריבקין (נולדה ב-19 ביוני 1991) היא מתעמלת אמנותית ישראלית לשעבר. ריבקין היא הישראלית הראשונה שזכתה במדליה באליפות העולם בהתעמלות אמנותית, לאחר זכייתה במדליית ארד בתרגיל החישוק (מונפלייה 2011) והישראלית הראשונה שזכתה במדליה באליפות אירופה בהתעמלות אמנותית, לאחר זכייתה במדליית כסף בתרגיל האלות (מינסק 2011). באולימפיאדת לונדון (2012) סיימה במקום שביעי בגמר קרב רב ובאולימפיאדת ריו דה ז'ניירו (2016) היא נשאה את דגל ישראל בטקס הפתיחה.
ביוגרפיה

ריבקין נולדה ב-1991 וגדלה בפתח תקווה, לוורוניקה וארקדי שעלו מסנט פטרבורג שברוסיה באותה שנה. היא החלה להתאמן בהתעמלות אמנותית בגיל 5 וחצי, בקבוצת מכבי תל אביב, בהדרכתה של אלה סמופלוב.
ביוגרפיה > תחרויות

בשנת 2007 סיימה במקום 13 באליפות אירופה שנערכה באזרבייג'ן. עוד באותה שנה זכתה במקום 20 באליפות העולם שנערכה ביוון.
בעקבות הישגים אלה וגילה הצעיר החליט הוועד האולימפי לצרף אותה למשלחת הישראלית לאולימפיאדת בייג'ינג (2008), אף שלא השיגה את הקריטריון האולימפי הישראלי, כאחת משלושה ספורטאים צעירים. ריבקין הייתה הספורטאית הצעירה ביותר במשלחת הישראלית לאולימפיאדת בייג'ינג, וסיימה במקום 14.
באליפות העולם שהתקיימה במיה שביפן בשנת 2009 סיימה במקום 14 בתחרות הקרב-רב.
במרץ 2010 זכתה ריבקין במדליית ארד בתרגיל הכדור בתחרות שנערכה בפורטוגל במסגרת סבב גביע העולם. חודש לאחר מכן זכתה במדליית ארד בתרגיל החישוק בסבב גביע העולם שנערך בצרפת.
באליפות אירופה בהתעמלות אמנותית שנערכה בברן באפריל 2010, סיימה ריבקין במקום חמישי בתחרות קרב-רב בתוצאה של 108.400 נקודות. היא פתחה בתרגיל החישוק בתוצאה של 26.750 נקודות, השיגה בתרגיל החבל תוצאה של 27.350 נקודות, בתרגיל הכדור 27.250 נקודות ובתרגיל סרט צברה 27.050 נקודות; בכך זכתה בדירוג הגבוה ביותר שהשיגה עד אז מתעמלת ישראלית בתחרות הקרב-רב שכוללת את ארבעת המכשירים.
באליפות העולם בהתעמלות אמנותית שנערכה במוסקבה בספטמבר אותה שנה, סיימה במקום 11 בקרב-רב, ועלתה לראשונה לגמר בתרגיל הכדור, בו סיימה במקום שביעי.
באליפות אירופה בהתעמלות אמנותית שנערכה במינסק במאי 2011 זכתה ריבקין במדליית כסף בתרגיל האלות (27.900 נק'), אחרי ליובוב צ'רקשיינה מבלארוס (28.300 נק') ולפני אלינה מקסימנקו מאוקראינה (27.525 נק') ובכך הייתה למתעמלת הישראלית הראשונה שזכתה במדליה בתחרות זו. נוסף לכך, סיימה במקום חמישי בתרגיל הכדור (27.5 נק'), במקום שביעי בתרגיל הסרט (26.975 נק') ובמקום שביעי בתרגיל החישוק (27.225 נק').
באליפות העולם שנערכה במונפלייה שבצרפת בספטמבר 2011 זכתה ריבקין במדליית ארד בתרגיל החישוק (28.000 נק'), אחרי יבגניה קנייבה ודריה קונדקובה מרוסיה, ובכך הייתה למתעמלת האמנותית הישראלית הראשונה שזכתה במדליה באליפות העולם. לאחר הזכייה אמרה: "יש לי רצון עז להביא עוד הישגים למדינה הקטנה והיפה שלנו". נוסף לכך, סיימה במקום חמישי בתרגיל האלות (27.950 נק'), במקום שביעי בתרגיל הכדור (27.375 נק'), ובמקום שמיני בתרגיל הסרט (26.450 נק'). בגמר תחרות קרב-רב ביצעה מספר טעויות וסיימה במקום עשירי (107.925 נק'), לאחר שבמוקדמות דורגה במקום שביעי. הישג זה הספיק כדי לעמוד בקריטריון אולימפי שנדרש ממנה כדי להשתתף באולימפיאדת לונדון (2012), שהייתה האולימפיאדה השנייה שלה. באולימפיאדה קבעה ריבקין את הישג השיא למתעמלת ישראלית עד אז כשעלתה לגמר הקרב רב וסיימה במקום השביעי. מאוחר יותר נשבר השיא על ידי לינוי אשרם שזכתה במדליית זהב בטוקיו (2020).
ביוני 2014 סיימה במקום הרביעי בתחרות קרב רב באליפות אירופה בבאקו, אזרבייג'ן.
ביוני 2015 זכתה ריבקין במדליית ארד בתרגיל החישוק במשחקים האירופיים (2015) שהתקיימו בבאקו, אזרבייג'ן.
באליפות העולם שנערכה בספטמבר 2015 הגיעה ריבקין לשלושה גמרים, בקרב-רב, בחישוק ובכדור. בקרב-רב סיימה במקום שביעי (הישג שיא למתעמלת ישראלית עד אז).
באולימפיאדת ריו דה ז'ניירו (2016) היא סיימה במקום שישי בתרגיל עם כדור ובמקום שמיני בתרגיל עם חישוק, לאחר שבמהלך התרגיל איבדה פעמיים שליטה בחישוק. ריבקין סיימה את מוקדמות הקרב רב במקום 13 ולא העפילה לגמר.
ב-22 בדצמבר 2016 הודיעה ריבקין על פרישה.
ביוגרפיה > לאחר פרישתה מתחרויות

כיום ריבקין מתגוררת בגבעתיים, ובשנת 2017 הצטרפה לעיריית גבעתיים כדי לקדם את תחום הספורט בעיר. היא למדה בקריה האקדמית אונו לתואר ראשון בחינוך וחברה, עם התמחות בספורט. כיהנה כיו"ר ועדת הספורטאים בוועד האולימפי הישראלי, עד למינוי היו"ר החדש שחר צוברי בספטמבר 2021.
בשנת 2023 החלה קריירה חדשה כמאמנת מנטלית, מרצה לחוסן מנטלי ומצוינות בספורט בעסקים ובחיים ומנחת כיתות אמן ברחבי העולם.
ריבקין הייתה חברה בוועדת הפרס של פרס ישראל בתחום ספורטאים מצטיינים לשנת 2024.